સરપંચ-સભા બાદ સ્વામિનારાયણ નગરની મુલાકાતનો કાર્યક્રમ થશે. આ ભવ્ય મહોત્સવમાં નાનાં ગામડાંનો સામાન્ય માનવ પણ સારી રીતે લાભ માણી શકે તેવું સૂક્ષ્મ આયોજન બીએપીએસ દ્વારા કરવામાં આવ્યું છે.કોઈ પણ ધર્મ, જ્ઞાતિ કે સંપ્રદાયના ભેદભાવ વગર સૌને અહીં એક જ જગ્યાએ, એકસરખો લાભ મળે અને દિવ્ય સાંનિધ્યનો અનુભવ થાયતેવું આયોજન કરવામાં આવ્યું છે. સામાજિક એકતા અને સમાનતાનો સંદેશ આપનારો આ મહોત્સવ એક અપૂર્વ મહોત્સવ બની રહેશે. જેમાં રાષ્ટ્રપતિથી લઈ સરપંચ સુધી બધા જ નેતાઓ,તેમજ વિદ્વાન પંડિતોથી લઈ સામાન્ય ગામના ખેડૂતો પણ એકસાથે સત્સંગનો લાભ લેશે.